Ståle Solbakken

Ståle Solbakken (s. 27. helmikuuta 1968) on norjalainen jalkapallovalmentaja ja entinen pelaaja. Hän toimii Norjan maajoukkueen päävalmentajana.

Ura pelaajana

Solbakken aloitti peliuransa pienen norjalaisseura Gruen riveissä. 21-vuotiaana vuonna 1989 Solbakken otti ison askeleen urallaan eteenpäin ja siirtyi Hamarkamerateneen. Hamarilaisseuran riveissä Solbakken pelasi seuran noustessa ykkösdivisioonasta ylimmälle sarjatasolle Tippeligaeniin mestarina. Solbakken pelasi Ham-Kamissa 100 ottelua tehden niissä 35 osumaa, kunnes 1994 siirtyi Lillestrømiin. Tuolloin Solbakken sai myös kutsun Norjan maajoukkueeseen, jossa hän olikin myöhemmin tärkeä mies pelaten 58 A-maaottelua. Hän osallistui myös MM-kisoihin 1998 ja EM-kisoihin 2000. 
Solbakken siirtyi ulkomaille 1997, mutta visiitti jäi lyhyeksi. Hän pelasi Wimbledonissa 6 ottelua tehden yhden maalin. Jouduttuaan riitoihin päävalmentaja Joe Kinnearin kanssa, hänet myytiin 1998 tanskalaiseen Aalborgiin.
Aalborgissa Solbakken voitti Tanskan mestaruuden 1999 ja Tanskan Cupin 2000, jolloin hänet palkittiin myös Vuoden pelaajana Tanskassa. 
Solbakken halusi siirtyä isompiin ympyröihin, mutta vuonna 2000 hän siirtyi FC Kööpenhaminan riveihin. Solbakken ehätti pelata seurassa vain neljätoista ottelua, kun hän maaliskuussa 2001 sai sydänkohtauksen harjoituksissa. Solbakken todettiin kliinisesti kuolleeksi, mutta hänet onnistuttiin elvyttämään ambulanssissa. Solbakkenin pelaajaura päättyi kyseiseen onnettomuuteen. Why football is not a matter of life and death for Solbakken

Meriitit pelaajana

 Tanskan mestaruus (2): 1999, 2001
 Tanskan cup: 2000
 Vuoden pelaaja Tanskassa: 2000

Ura valmentajana

Vuonna 2002 Solbakken palasi kentälle, tai oikeammin kentän laidalle, aloittaen valmennusuransa Ham-Kamissa. Ensimmäisenä valmennusvuonnaan Solbakken johdatti seuran ykkösdivisioonan voittoon ja liigaan. 

Vuoden 2006 alussa Solbakkenista tuli FC Kööpenhaminan päävalmentaja ruotsalaisen Hans Backen erottua kesken kauden.Ståle Solbakken cheftræner i FCK fra 1. januar 2006, fck.dk Solbakkenin johdolla joukkue selviytyi Mestarien liigaan 2006 pudottaen kolmannella karsintakierroksella jatkosta AFC Ajaxin. Liigan lohkovaiheessa syksyllä 2006 FCK voitti Manchester Unitedin sensaatiomaisesti.

Solbakkenin johdolla FCK on jatkanut menestyskulkuaan Tanskan superliigassa ja voittanut kaksi perättäistä Tanskan mestaruutta. Lisäksi FCK voitti Royal Leaguen kaudella 2005–06. Vaikka kausi 2007/08 päättyikin pettymykseen ja mestaruus karkasi vuosien tauon jälkeen Aalborg BK:lle sai Solbakken jatkaa tehtävässään. Kiitokseksi luottamuksesta hän palautti FCK:n komeasti mestariksi kaudella 2008/09. Kauden kruunasi FCK:n seurahistorian toinen tuplamestaruus. Double für den FC Kopenhagen

Marraskuussa 2009 Solbakken ilmoitti, ettei aio jatkaa FC Kööpenhaminassa kesäkuussa 2011 päättyvän sopimuksensa jälkeen, vaan jatkaa uraansa Norjan maajoukkueen päävalmentajana. Ståle Solbakken bliver Norsk landstræner i 2012 Solbakken ottaa maajoukkuevalmentajan tehtävät hoitaakseen Egil Olsenilta EM2012-projektin jälkeen. OLSEN FORTSETTER OG ETTERFØLGES AV SOLBAKKEN Toukokuussa 2011 Solbakken kuitenkin allekirjoitti kaksivuotisen sopimuksen saksalaisseura 1. FC Kölnin kanssa. Seura osti hänet ulos Norjan maajoukkuesopimuksesta 750 000 eurolla ja Solbakken aloittaa Kilipukeissa kesällä 2011. Solbakken: "Es gab keinen Grund zu zögern" Kausi 2011/12 sujui Kölniltä ailahdellen, sillä parhaimmillaan keskikastissa majaillut seura vajosi kehnon kevään myötä taistelemaan sarjapaikastaan. Lopulta seurajohto sai tarpeekseen 12. huhtikuuta 2012 ja erotti Solbakkenin Kölnin pelattua viisi perättäistä ottelua ilman voittoa. Köln entlässt Solbakken - Schaefer hilft aus

Toukokuussa 2012 Solbakken allekirjoitti valmennussopimuksen Englannin Valioliigasta pudonneen Wolverhamptonin kanssa. Club Statement: New Boss Appointed  Wolves ei onnistunut Solbakkenin alaisuudessa taistelemaan paluusta Valioliigaan, vaan juuttui Mestaruussarjan keskikastiin. Kun joukkue putosi tammikuun alussa FA Cupin kolmannella kierroksella Luton Townille, sai Solbakken potkut tehtävästään. Wolves sack manager Stale Solbakken after FA Cup exit 

Solbakken palasi FC Kööpenhaminan päävalmentajaksi elokuussa 2013. København dismiss Jacobs, reappoint Solbakken Solbakkenin johdolla FCK jatkoi menestyksekkäästi Tanskan liigan kärkikahinoissa, mutta hävisi mestaruuden kaudella 2013/14 sekä liigassa että cupissa Aalborgille. Kaudella 2014/15 FCK joutui jälleen tyytymään liigan kakkossijaan, kun FC Midtjylland vei mestaruuden. Cupissa Solbakken pääsi juhlimaan uransa toista mestaruutta, kun FCK kukisti jatkoajan jälkeen FC Vestsjællandin 3–2. FCK beat Vestsjælland to win Danish Cup Kaudella 2015/16 Solbakken johdatti FCK:n Tanskan superliigan mestaruuteen peräti yhdeksän pisteen erolla SønderjyskEen. Kausi huipentui seuran ja Solbakkenin ensimmäiseen tuplamestaruuteen seitsemään vuoteen, kun FCK kaatoi Aarhusin 2-1.FC Copenhagen wins the Danish Cup

Kaudella 2016/17 FCK jatkoi vahvoja otteitaan Tanskan liigassa. Joukkue voitti liigan runkosarjan 12 pisteen erolla Brøndbyyn häviämättä yhtään ottelua. Voittokulku jatkui mestaruuden ratkaisseessa loppusarjassa ja Solbakkenin seitsemäs mestaruus FCK:n peräsimessä ratkesi jo viisi kierrosta ennen sarjakauden päättymistä.Cornelius strikes seals league title for FC Copenhagen  Mestarien liigassa FCK selvitti tiensä karsintojen läpi lohkovaiheeseen, jossa joukkue pelasi vahvasti. Kaksi tasapeliä FC Portoa vastaan, voitot Club Bruggesta ja tasapeli Leicester Cityä vastaan riittivät lohkon kolmanteen sijaan. FCK:n europelit päättyivät Eurooppa-liigassa neljännesvälierätappioon AFC Ajaxille.

Kaudella 2017/18 oli Solbakkenin FCK:lle edellistä heikompi ja joukkue sijoittui runkosarjassa vasta neljänneksi jääden paikallisvastustaja Brøndbystä 16 pisteen päähän. Ylemmässä loppusarjassa voittoja kertyi vain neljä kymmenestä ottelusta ja lopullinen sijoitus neljäs. FCK jäi kolmen parhaan ulkopuolelle ensimmäistä kertaa 18 vuoteen. Eurooppa-liigassa FCK etenei pudotuspeleihin, mutta putosi jo ensimmäisellä kierroksella Atlético Madridille. 

Kaudella 2018/19 FCK palasi jälleen mestaruuskantaan, kun joukkue varmisti Solbakkenin johdolla norjalaisen 7. liigamestaruuden kolme kierrosta ennen sarjakauden päättymistä.FC Copenhagen clinch 11th Danish football title Eurooppa-liigassa kausi oli heikompi ja FCK voitti vain yhden alkulohko-ottelunsa ja putosi jo lohkovaiheen jälkeen. Tanskan cupissa Solbakkenin suojattien tie katkesi edellisvuoden tapaan jo 4. kierroksella. Mestaruuden myötä seurajohto teki Solbakkenin kanssa toukokuussa 2019 neljän vuoden jatkosopimuksen.FC COPENHAGEN EXTEND STÅLE SOLBAKKEN CONTRACT Kaudella 2019/20 FCK jäi liigassa hopealle ja hävisi mestaruuden FC Midtjyllandille peräti 14 pisteellä. Kausi 2020/21 alkoi kehnosti ja joukkue putosi Eurooppa-liigan lohkovaiheesta, eivätkä tulokset kotimaan sarjassakaan olleet vahvoja. Seurajohto päätyi erottamaan yli 7 vuotta seuraa valmentaneen Solbakkenin lokakuussa 2020.Kæmpe bombe: FCK fyrer Ståle Solbakken

Joulukuussa 2020 Stålbakkenista tuli Norjan maajoukkueen päävalmentaja.Solbakken named new Norway coach as Lagerback departs

Meriitit valmentajana

 Tanskan mestaruus (7): 2006, 2007, 2009, 2010, 2011, 2016, 2017, 2019
Hopeaa (2): 2014, 2015
 Royal League: 2006
 Tanskan Cup (3): 2009, 2015, 2016
Hopeaa: 2007, 2014
 Norjan vuoden valmentaja: 2004
 Tanskan vuoden valmentaja (3): 2007, 2011, 2016

Lähteet

Luokka:Norjalaiset jalkapallovalmentajat
Luokka:Norjalaiset jalkapalloilijat
Luokka:Vuonna 1968 syntyneet
Luokka:Elävät henkilöt